  Виталий Пронин Воргорон кужмо, визьмо но килы усто луыны кулэ.  Укно сьӧрын толлэн берпуметӥ толэзез. Кезьыт толэзе пусйиськом зэмос пиосмуртъёслэсь, калыкез утисьёслэсь нуналзэс. Мон ачим пиосмурт бере, быгатӥсько вераны, кин зэмос пиосмурт луэ.Марлы пиосъёсты пичи дырысенызы ик дышето? Шонер! уг яра нылъёсыз жугыны, йырсизэс кысканы, юрттоно анайлы секыт сумказэ нуыны, ӧсэз усьтыны, песяйлы  сюрес вамен потыны. Автобусын нылашъёслы одно ик интыдэ сётоно. Мон сямен, пичи дырысен ик тазьы визьмано - нылашъёсын ассэ кызьы воземысьтыз пиосмуртлэн зэмос сямыз адӟиське.Воргорон одно ик луыны кулэ кужмо. Али нылашъёс но куд-ог пиосты вормыло - шуккыса кельто но тӥни. Нош кызьы пиосмурт ассэ, семьязэ, матысь адямиоссэ утёз, ӧз луы ке кужмо? Но кужым борды одно ик луыны кулэ визь. Кызьы адямиос уло вал азьло? Гуртын тужгес но юн мыжыкъёссы вал тужгес визьмоосызлэн но ужасьёсызлэн. Но малы ке но асьме вакытэ визьмо но кужмо луон нырысетӥ интыын ӧвӧл ни. Тузӥ луиз гомосексуализм, каминг аут - ӵемысь валаны уг луы ни, нылаш яке пияш азяд...Кин син азе пуксе, «зэмос пиосмурт» кылъёсты кылыса? Кинлы ке но со Канадаысь нюлэс корась, кечат-вамат дэремен, тушо. Мукетызлы - ож дӥсен, каскаен, автоматэн ожгарчи. Озьы ик зэмос пиосмурт одно ик кулэ луыны юн но чурыт сямо. Нош воргорон - со сыӵе ик адями. Со яратэ, солэн вань сюлмыз. Солы ӵемысь эркияськон но уг тырмы. Одӥг эше, кылсярысь, вера: «Мынам папае чурыт сямо. Но нокин уг адӟы ке, со писэйёсын шудыса пуке».Вот, нылашъёс, эн вунэтэ тае. Пиосмуртъёс луыны быгато ӟечесь но уродэсь, лякытэсь но бышкаськисесь. Нош кыӵе луоз тӥляд пияшты, со тӥ бордысь гинэ потэ. Яратэ сое, нош со яратоз тӥледыз. Эн тырше сое пыд улады лёгыны, кузязы ветлэ. Соку пияшты тӥледыз ки вылаз нуллоз.Евгений Александров Туспуктӥз Чудья Жени Теги: малпан чуралиосгожто  